Kunszentmiklós Város Önkormányzata Képviselő Testület

**Tárgy**: a 2021. évi beszámoló

Tisztelt Polgármester Úr, tisztelt Képviselő Testület!

Az alábbiakban szeretnék beszámolni a 2021. év alakulásáról:

# **Bevezető**

A Sportközpont és a Tanuszoda a 2020-as évhez képest már több, ellenben a pandémiát megelőző évekhez képest jóval kevesebb sport- és szabadidős eseménynek tudott helyt adni. Alapvető feladatainkat, úgymint

* a testnevelés órák megtartása,
* a sportegyesületek igazolt sportolói számára edzések, edzőtáborok és versenyzési lehetőség biztosítása,
* a mindennapos egészségmegőrzés alapfeltételeként is felfogható kondicionáló terem és szauna fenntartása,

el tudtuk látni és emellett a nyári időszakban a fürdőzni, illetve táborozni vágyók is kielégíthették ezen igényeiket a város Tanuszodájában.

Kapcsolatainkat tovább mélyítettük a helyi iskolákkal, sportszervezetekkel, civil szervezetekkel, vállalatokkal és a rendőrséggel.

A jelentős Önkormányzati segítséggel párhuzamosan igyekeztünk ebben az évben is egyéb támogatási lehetőségeket keresni. Fő külsős támogatónk az idei évben is a Schneider Electric volt. Mindemellett természetesen köszönetet mondunk a helyi iskoláknak és sportegyesületeknek is, akik a leglojálisabb használói Intézményünknek.

A szokásos úszásoktatásokon és úszótáborokon kívül a KLIK-kel kötött szerződések eredményeképp 2021-ben is több Erzsébet tábor helyszínéül szolgált a Tanuszoda területe, melyet külsős auditorok is kimagaslóan sikeresnek és nívósnak ítéltek nemcsak a térségünkben, de országos szinten.

# **Intézményi pénzügyi helyzetének alakulása**

## **2021. évi kiadások**

**Személyi juttatások - Teljesítés összesen: 95,88%**

A személyi juttatásokra fordított kiadásokat az előző évben is a törvény szerinti illetmények alkották.

**Dologi kiadások - Teljesítés összesen: 82,37%**

A tavalyi évben, a nyitvatartási idő csökkenése miatt a közüzemi számlák rendezésére szánt összeg hasonló mértékű csökkenését vonta maga után.

**Kiadások mindösszesen: 86,94%**

### **A közüzemi számlák éves összegzése**

* **Vízfogyasztás**:
  + **2015.:** 3.634.581 Ft
  + **2016.:** 3.897.207 Ft
  + **2017.:** 4.629.732 Ft
  + **2018.:** 5.743.250 Ft
  + **2019.:** 4.451.160 Ft
  + **2020.:** 2.830.282 Ft
  + **2021.:** 3.608.619 Ft
* **Gázfogyasztás**:
  + **2015.:** 7.785.039 Ft
  + **2016.:** 5.439.188 Ft
  + **2017.:** 5.437.249 Ft
  + **2018.:** 6.398.568 Ft
  + **2019.:** 5.285.771 Ft
  + **2020.:** 3.725.108 Ft
  + **2021.:** 5.260.360 Ft
* **Villamos energia** **fogyasztás**:
  + **2015.:** 5.121.718 Ft
  + **2016.:** 4.611.986 Ft
  + **2017.:** 3.890.825 Ft
  + **2018.:** 4.218.986 Ft
  + **2019.:** 3.808.360 Ft
  + **2020.:** 2.506.494 Ft
  + **2021.:** 2.510.102 Ft

A napelemes rendszer 2020.03.16-tól működik.

## **2021. évi bevételek**

A Miklóssy János Sportközpont szolgáltatásainak bevétele a **2017.** évben a kitűzött eredeti (22.000.000 Ft) és módosított (22.934.000 Ft) előirányzatot is túlteljesítve végül 23.645.000 Ft-tal zárt. A **2018.** évet a kitűzött eredeti (25.450.000 Ft) és módosított (26.758.000 Ft) előirányzat közelében, 26.230.000 Ft-tal, a **2019.** évet pedig a kitűzött eredeti (25.500.000 Ft) és módosított (27.000.000 Ft) előirányzat felett egy kicsivel, 27.134.000 Ft-tal sikerült lezárni.

A **2020**. évtől az előző évek folyamatos javulását komoly regresszió váltotta fel, melynek oka egyértelműen a pandémia által megtépázott nyitvatartási idő volt. Mindezek folyományaként a kitűzött szolgáltatási bevétel az év végére 25.000.000 Ft helyett csak 15.660.000 Ft lett.

**2021**-ben az előirányzat 20.000.000 Ft, az összes teljesítés pedig 16.950.000 Ft volt, ami az előző évhez képest javulást mutat, de elmarad az azt megelőző időszakokhoz képest.

## **Bevételek alakulása forrás szerint**

A **terembérletek** és összességében minden bevétel alakulásán megfigyelhető a veszélyhelyzet okozta recesszió:

* **2015.:** 10.484.740 Ft
* **2016**.: 9.990.630 Ft
* **2017.:** 14.789.460 Ft
* **2018.:** 15.059.720 Ft
* **2019.:** 16.361.929 Ft
* **2020.:** 10.820.306 Ft
* **2021.:** 11.998.870 Ft

Az **uszodai bevételeinek** alakulása:

* **2015.:** 5.645.460 Ft
* **2016.:** 6.059.960 Ft
* **2017.:** 7.107.350 Ft
* **2018.:** 6.280.304 Ft
* **2019.:** 6.523.769 Ft
* **2020.:** 3.957.296 Ft
* **2021.:** 5.017.450 Ft

A **Kardio Stúdióval kiegészült Fitnesz Terem** bevételeinek alakulása:

* **2015.:** 2.126.920 Ft
* **2016.:** 2.755.300 Ft
* **2017.:** 2.879.550 Ft
* **2018.:** 2.061.110 Ft
* **2019.:** 1.895.400 Ft
* **2020.:** 1.602.460 Ft
* **2021.:** 895.940 Ft

A **szauna** bevételeinek alakulása:

* **2015.:** 217.800 Ft
* **2016.:** 199.200 Ft
* **2017.:** 167.800 Ft
* **2018.:** 174.390 Ft
* **2019.:** 241.000 Ft
* **2020.:** 99.000 Ft
* **2021.:** 78.000 Ft

# **2021. évi fejlesztések**

A fenntartásra szánt keretet évről- évre megpróbáljuk a lehető legtakarékosabb módon kialakítani és felhasználni, hiszen célunk, hogy Intézményünk gazdaságosan üzemeljen úgy, hogy működésének céljait maradéktalanul megvalósítsa. Ezt szem előtt tartva a következő fejlesztéseket realizáltuk:

* mellékmérőt telepítettünk a strand zöldterületének locsolásához és a medencék tisztításához szükséges vízmennyiség méréséhez,
* az uszoda gépházban vízmérőt helyeztünk el, mellyel a tanmedencében felhasznált vízmennyiség pontos és folyamatos mérését oldottuk meg,
* a küzdőtéri pástot kijavíttattuk a balesetmentes sportolás érdekében,
* jelentősen bővítettük a Sportközpont asztalainak és székeinek számát.

# **2022. évre tervezett kiadások**

## **Uszoda:**

* Termálkút mérőórájának hitelesítése
* Új pénztárgép vásárlása, ugyanis a jelenlegi 2022. júliustól nem használható
* Gépházban lévő forgató szivattyú felújítása
* Fagytestek vásárlása
* Szűrőtartályok lábának felújítása (homokszórás, rozsdás tartályláb megerősítése másik csővel, helyszíni ráillesztés és hegesztés)
* Medence fóliázása (A nagy medencénél 3 helyen lenne szükséges a javítás.)
* Napozóágyak vásárlása

## **Sportcsarnok:**

* Villamos berendezések, áramütés elleni védelem és a biztonsági világítás időszakos felülvizsgálata
* Internet-hálózat felújítása
* Kondicionáló terem csőcsere
* Tető javítás

A következő években több olyan, főként karbantartási, illetve javítási munkálatot szeretnénk elvégezni, melyeket az elmúlt időszakban nem volt lehetőségünk kivitelezni. Ezeken túl természetesen fejlesztési elképzeléseink is vannak, de a jelenlegi helyzetben nem ez a fő prioritás.

# **Fennmaradó fejlesztési célok**

## **Csarnok területén:**

* Fűtési rendszer felújítása
* Öltözők felújítása
* Szertár felújítása
* Vizes blokk felújítása
* Bordásfalak felújítása

## **Strand területén**

* Gumitégla borítású terület (játszóház, élőzene…)
* Medence oldalfalának felújítása
* Betonlépcső napozóvá alakítása faborítással
* Külső faöltözők átalakítása saválló keretűre
* Külső mosdó és wc felújítása
* Játszótér bővítése
* Termál medence felújítása (kútfúrás, szivattyú csere, csövezés, csempézés)
* Fészer kialakítása kerti gépeknek
* Étkező padok telepítése asztallal, tetővel

# **Összegzés**

A fenntartásra szánt keretet évről- évre megpróbáljuk a lehető legtakarékosabb módon kialakítani és felhasználni. Ezt pozitívumként éljük meg, hiszen városi szintű célunk, hogy egy intézmény a lehető legkevesebb kiadás mellett gazdaságosan üzemeljen úgy, hogy működésének célját maradéktalanul megvalósítsa. Az utóbbi két évben tapasztalt világszintű visszaesés természetesen a Miklóssy János Sportközpontra is komoly negatív hatással volt, mindezek ellenére optimista felfogással tekintünk a jövőre.

Ezúton szeretném megköszönni Kunszentmiklós Város Képviselő Testületének, külsős támogatóinknak, a helyi sportegyesületeknek és iskoláknak azt a sok törekvést és támogatást, melyek segítségével a Miklóssy János Sportközpont minden kedves odalátogató vendég számára kellemes élményt nyújthat.

Kérem a tisztelt Képviselő Testületet, hogy a beszámolót szíveskedjen elfogadni!

Kunszentmiklós, 2022. február 1.

Szabó Zoltán

intézményvezető

Miklóssy János Sportközpont